**TIRGUS IZPĒTES NOTEIKUMI**

Brošūras “Sailing Routes” maketēšanas pakalpojumi

Rīgā, 2022. gada 20.janvārī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Zane Gaile, tālr. 29206098,  e-pasts: [zane.gaile@kurzemesregions.lv](mailto:zane.gaile@kurzemesregions.lv) |

1. **IEPIRKUMA PRIEKŠMETA VISPĀRĪGS APRAKSTS**
   1. Iepirkuma priekšmets ir Brošūras “Sailing Routes” maketa izstrādes pakalpojums saskaņā ar tehnisko specifikāciju (turpmāk – Iepirkuma priekšmets).
   2. Iepirkuma priekšmeta CPV kods: 79822000-2 (Salikšanas pakalpojumi).
   3. Iepirkuma priekšmeta ietvaros veicamā pakalpojuma darba uzdevums aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   4. Iepirkuma priekšmets tiek finansēts no INTERREG CentrālBaltijas programmas projekta “CB Small Ports”, Nr. **CB845**.
   5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvērtēšanas kritērijs ir **saimnieciski visizdevīgākais piedāvājums.**

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2022. gada 28. janvāra pulksten 17.00,** nosūtot aizpildītu pieteikuma formu (2. pielikums) uz e-pastu: [zane.gaile@kurzemesregions.lv](mailto:zane.gaile@kurzemesregions.lv).

1. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums, kurš tiks noteikts izmantojot cenu kā vienīgo kritēriju. Piedāvājums, kurā tiks piedāvāts iepirkuma priekšmets atbilstoši Tehniskajā specifikācijā noteiktām prasībām par zemāko cenu, tiks atzīsts par saimnieciski visizdevīgāko piedāvājumu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā maketēšanas pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Par maketēšanas pakalpojumiem Pasūtītājs norēķinās ar Izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Par fotogrāfiju iegādi no interneta resursiem vai publiski pieejamām datu bāzēm Pasūtītājs norēķinās ar Izpildītāju pēc fakta, Pieņemšanas nodošanas aktā norādot iegādāto fotogrāfiju skaitu un cenu. Norēķins notiek 15 dienu laikā no rēķina izrakstīšanas un pieņemšanas – nodošanas akta parakstīšanas dienas.
    5. Iepirkuma līguma slēgšanas laiks tiks noteikts, pretendentam un Tirgus izpētes veicējam savstarpēji vienojoties.

**1.Pielikums**

Tirgus izpētes noteikumiem

Brošūras “Sailing Routes” maketēšanas pakalpojumi

**TEHNISKĀ SPECIFIKĀCIJA**

***Brošūras “Sailing Routes” (angļu valodā) maketēšana***

**Pakalpojuma sniegšanas termiņš:** brošūras maketam jābūt iesniegtam Pasūtītājam ne vēlāk kā 30 (trīsdesmit) darba dienu laikā no pakalpojuma līguma noslēgšanas dienas.

**Darba uzdevums**

1. **Brošūras “Sailing Routes” dizaina izstrāde:**
   1. Dizainā jāparedz:
      1. Baltijas jūras centrālās daļas kartes (kartes materiālu nodrošina Pasūtītājs) apstrāde un izmantošana.
      2. Piktogrammu izstrāde dažādu ar burāšanu saistītu pakalpojumu un datu apzīmēšanai (piemēram, ostas dziļums, jahtu skaits, dzeramais ūdens, elektrība u.tml.).
      3. Vienots dizains 10 (desmit) burāšanas maršrutu aprakstiem, katrs apraksts pa 2 līdz 3 atvērumiem (4 līdz 6 lappuses), ietverot karti – shēmu, kurā iezīmēts burāšanas maršruts, maršruta nosaukums, vispārējais maršrutu raksturojošais teksts, apraksts par katru maršrutā paredzēto pieturas punktu, tehniska informācija par pieturas punktā esošajām ostām (1 līdz 4 ostas, katrai nosaukums, adrese, kontaktinformācija, web lapa koordinātas, ostas dziļums, vietu skaits jahtām, pakalpojumu uzskaitījums ar piktogrammām) fotogrāfijas.
   2. Izpildītājam jāpiedāvā risinājumi vietas ietaupīšanai brošūrā, daļu no maršrutu aprakstošās informācijas piedāvājot attēlot grafiski/shematiski/ar piktogrammām/uz foto vai kā savādāk.
   3. Izdevuma dizainā jāievēro Interreg Centrālbaltijas pārrobežu sadarbības programmas 2014.-2020.gadam publicitātes un vizuālās identitātes prasības.
   4. Pēc dizaina apstiprināšanas Izpildītājs sagatavo maketu brošūrai
2. **Brošūras “Sailing Routes” saturs:**
   1. Bukleta 1.vāka dizains attēlo materiāla būtību, ietver fotogrāfijas un / vai zīmētas vai grafiskas ilustrācijas, bukleta nosaukumu; 1.vāka atloks attēlo logo saskaņā ar Programmas vizuālās identitātes vadlīnijām, noderīgu informāciju.
   2. Brošūras 2.vāks ietver Baltijas jūras Centrālās daļas karti ar iezīmētiem burāšanas maršrutiem un/vai galamērķiem, shematisku Eiropas karti ar izceltu Somijas, Zviedrijas, Latvijas un Igaunijas kontūru un citu informāciju, ko Pasūtītājs uzskata par nepieciešamu.
   3. Bukleta 3. un 4.vāks (aizmugure) ietver apzīmējumu atšifrējumus, u.c. nepieciešamo informāciju par bukletu, izdošanas gadu.
   4. Iekšlapās ir paredzēts ievadošais teksts, brošūras satura rādītājs, noderīga informācija, maršrutu apraksti, kartes, fotogrāfijas, informācija gan vienlaidu tekstā, gan kā atsevišķu objektu uzskaitījums ar nosaukumu, adresi, kontaktinformāciju, koordinātām, arī piktogrammas.
3. **Brošūras “Sailing Routes” maketa izstrāde:** 
   1. Uzbūve un apjoms:
      1. Formāts: 170 x 240mm mm (340 x 240 mm izvērsts/atvērums);
      2. Apjoms: līdz 64 lpp. + vāki;
      3. Papīrs iekšlapām: nekrītots, ofsetpapīrs 120 g/m2;
      4. Papīrs vākiem: kartons, 250 g/m2 , laminēts no abām pusēm.
      5. 1.vāks ar atloku uz iekšu
      6. Iesējums: spirāle
   2. **Pasūtītājs** nodrošina:
      1. Baltijas jūras centrālās daļas kartes materiālu rediģējamā formātā.
      2. Tekstus ievietošanai brošūrā angļu valodā word vai excel formātā.
      3. Tekstu korektūru pirms maketēšanas un maketā pirms darba nodošanas drukai.
      4. Daļu fotogrāfiju digitālā formātā.
   3. **Izpildītājs** nodrošina:
      1. Izdevumā iekļaujamā kartes materiāla un fotoattēlu apstrādi.
      2. Piktogrammu un citu grafisko dizaina elementu izveidi.
      3. Līdz 25 fotogrāfiju iegādi no interneta resursiem, kas neietilpst maketēšanas izmaksu tāmē un par ko tiek sastādīts atsevišķs darba Pieņemšanas – nodošanas akts, un norēķins par fotogrāfiju iegādi notiek atsevišķi.
      4. Iespēju Pasūtītājam līdz 5 reizēm veikt iesūtītās tekstuālās informācijas redakcionālu labošanu vai maiņu un fotogrāfiju maiņu.
   4. Maketa sagatavošanu formātā, kāds nepieciešams (1) iespieddarbu uzsākšanai, (2) ievietošanai internetā (pdf).
4. **Vispārīgā informācija**
   1. Darba gaitā bukleta uzbūve var tikt mainīta, atkarībā no informācijas un vizuālo materiālu apjoma par tūrisma objektiem;
   2. Pirms izdevuma nodošanas Pasūtītāja norādītam drukas darbu izpildītājam, Izpildītājs Pasūtītājam iesniedz galīgai saskaņošanai brošūras pilna komplekta PDF failus;
   3. Izpildītājam jāsniedz ieteikumi (ja ir) par piemērotākā papīra/materiāla izvēli kataloga drukai un jāiesniedz Pasūtītājam kataloga drukas specifikācija.

**2.Pielikums**

Tirgus izpētes noteikumiem

Brošūras “Sailing Routes” maketēšanas pakalpojumi

**PIETEIKUMS**

Brošūras “Sailing Routes” maketēšanas pakalpojuma sniegšanai

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas nodrošināt bukleta un kartes maketa izstrādes pakalpojumu atbilstoši tehniskās specifikācijas prasībām.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

|  |  |  |  |
| --- | --- | --- | --- |
| **Pozīcija** | **Cena bez PVN, EUR** | **Cena ar PVN, EUR** | **PVN, EUR** |
| Brošūras “Sailing Routes” maketēšanas pakalpojumi |  |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju [↑](#footnote-ref-5)